Document ID: 31990R3644

ΚΑΝΟΝΙΣΜΟΣ (ΕΟΚ) αριθ. 3644/90 ΤΟΥ ΣΥΜΒΟΥΛΙΟΥ της 11ης Δεκεμβρίου 1990 για την τροποποίηση του κανονισμού (ΕΟΚ) αριθ. 985/68 περί των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2,
την πρόταση της Επιτροπής,
Εκτιμώντας ότι το άρθρο 1 παράγραφος 3 στοιχείο β) του κανονισμού (ΕΟΚ) αριθ. 985/68(1) του Συμβουλίου, όπως τροποποιήθηκε τελευταία από τον κανονισμό (ΕΟΚ) αριθ. 1185/90(2), ορίζει επακριβώς την ταξινόμηση του βουτύρου που μπορεί να αποτελέσει αντικείμενο αγοράς εκ μέρους των οργανισμών παρέμβασης των διαφόρων κρατών μελών; ότι η εν λόγω διάταξη πρέπει να τροποποιηθεί, προκειμένου να καθιερωθεί η ταξινόμηση για το πορτογαλικό βούτυρο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Ά
ρθρο 1
Στο άρθρο 1 παράγραφος 3 στοιχείο β) του κανονισμού (ΕΟΚ) αριθ. 985/68 προστίθεται η ακόλουθη περίπτωση:
«-παραγόμενο αποκλειστικά από παστεριωμένο γάλα ή παστεριωμένη κρέμα γάλακτος αγελάδας, όσον αφορά το πορτογαλικό βούτυρο»
Ά
ρθρο 2
Ο παρών κανονισμός αρχίζει να ισχύει την 1η Ιανουαρίου 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Δεκεμβρίου 1990.

Labels: 3
18
17